gplsi/alia_dogv huggingface dataset:
Diari Oficial de la Generalitat Valenciana


Sumari del DOGV 6504, del 18-04-2011 (2011/4503)

RESOLUCIÓ de 21 de febrer de 2011, de la directora general d'Empreses Agroalimentàries i Desenvolupament del Medi Rural, per la qual es nomena José Carmelo Aracil Gómez per al càrrec de director de l'Institut Politècnic Marítim i Pesquer del Mediterrani d'Alacant.
------------------------------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   6504

Data del DOGV
:   18-04-2011

Secció del DOGV
:   II. AUTORITATS I PERSONAL - B) NOMENAMENTS I CESSAMENTS

Número del document
:   2011/4503


Data del document
:   21-02-2011

Organisme emissor
:   Conselleria d'Agricultura, Pesca i Alimentació

Tipus de document
:   Resolució

Anàlisi jurídica

 Descriptors 

:   * funcionari

RESOLUCIÓ de 21 de febrer de 2011, de la directora general d'Empreses Agroalimentàries i Desenvolupament del Medi Rural, per la qual es nomena José Carmelo Aracil Gómez per al càrrec de director de l'Institut Politècnic Marítim i Pesquer del Mediterrani d'Alacant. [2011/4503]  
Vista l'acta de la comissió de selecció amb data 10 de febrer de 2011, constituïda d'acord amb la Resolució d'1 de desembre de 2010, de la Conselleria d'Agricultura, Pesca i Alimentació, per la qual es convoca concurs de mèrits per a la selecció i el nomenament del director de l'Institut Politècnic Marítim i Pesquer del Mediterrani d'Alacant, de la qual resulta la següent selecció definitiva de participants, ordenats per orde de puntuació:  
  
José Carmelo Aracil Gómez 42,75 punts  
  
Resolc:  
Nomenar José Carmelo Aracil Gómez en el càrrec de director de l'Institut Politècnic Marítim i Pesquer del Mediterrani d'Alacant.  
D'acord amb l'apartat quint, paràgraf 6, de la Resolució d'1 de desembre de 2010 esmentada, atés que José Carmelo Aracil Gómez ha exercit el càrrec de director de l'Institut Politècnic Marítim i Pesquer del Mediterrani d'Alacant durant un període superior a dos anys, queda exempt de la realització del programa de formació inicial previst.  
  
Contra esta resolució, que no posa fi a la via administrativa, es pot interposar un recurs d'alçada en el termini d'un mes davant del superior jeràrquic de qui ha dictat l'acte, d'acord amb les disposicions de l'article 114 de la Llei 30/1992, de 26 de novembre, de Règim Jurídic de les Administracions Públiques i del Procediment Administratiu Comú.  
  
  
València, 21 de febrer de 2011.- La directora general d'Empreses Agroalimentàries i Desenvolupament del Medi Rural: Amparo Montoro Blasco.
Diari Oficial de la Generalitat Valenciana


Sumari del DOGV 6553, del 28-06-2011 (2011/7405)

Notificació d'audiència prèvia a la cancel·lació de la inscripció i baixa en el registre al titular de l'agència de viatges, Viatges Divendres.
-----------------------------------------------------------------------------------------------------------------------------------------------

### Dades del document

Número de DOGV
:   6553

Data del DOGV
:   28-06-2011

Secció del DOGV
:   V. ANUNCIS - C) ALTRES ASSUMPTES

Número del document
:   2011/7405


Organisme emissor
:   Conselleria de Turisme

Tipus de document
:   Anunci

Notificació d'audiència prèvia a la cancel·lació de la inscripció i baixa en el registre al titular de l'agència de viatges, Viatges Divendres.  
 [2011/7405]  
 Per no haver sigut possible notificar de forma personal i directa a la interessada l'escrit de concessió d'un termini de 15 dies per a la renovació d'aval d'agències de viatges a la comunitat de béns Viatges Divendres, CB, com a titular de l'agència de viatges Viatges Divendres, és procedent la seua publicació en el Diari Oficial de la Comunitat Valenciana, als efectes del que disposa l'article 59.5 de la Llei 30/1992, de 26 de novembre, del Règim Jurídic de les Administracions Públiques i del Procediment Administratiu Comú, segons la redacció donada per la Llei 4/1999, de 13 de gener, de modificació de la Llei 30/1992.  
  
València, 17 de juny de 2011.- La cap de l'Àrea de Producte: Isabel Palafox Gámir.  
  
«S'ha rebut un escrit en esta administració turística comunicant la cancel·lació de la pòlissa de caució N-42.100.729, contractada amb la companyia Seguros Catalana Occidente, SA per la comunitat de béns Viatges Divendres, i que correspon a la fiança que l'article 14.1 del Decret 20/1997, d'11 de febrer, del Consell, pel qual s'aprova el Reglament d'Agències de Viatges de la Comunitat Valenciana, establix que les agències de viatges hauran de mantindre en permanent vigència.  
  
Per tot el susdit, se li concedix un termini de 15 dies perquè presente davant d'esta administració la corresponent carta de pagament original justificativa del depòsit d'una nova fiança davant del Servici Territorial d'Economia i Hisenda corresponent, amb l'advertiment que de no fer-ho i, d'acord amb l'article 10.2 del citat Decret 20/1997, serà causa de cancel·lació de la inscripció i baixa en el Registre d'Empreses, Establiments i Professions Turístiques de la Comunitat Valenciana.   
  
València, 3 de maig 2011.- La cap de Servici d'Ordenació i Inspecció d'Empreses Turístiques: Carmen Martínez Aznar.»
Diari Oficial de la Generalitat Valenciana


Sumari del DOGV 6530, del 27-05-2011 (2011/5928)

Informació pública de la modificació puntual número 17 del Pla General d'Ordenació Urbana.
------------------------------------------------------------------------------------------

### Dades del document

Número de DOGV
:   6530

Data del DOGV
:   27-05-2011

Secció del DOGV
:   V. ANUNCIS - A) ORDENAMENT DEL TERRITORI I URBANISME

Número del document
:   2011/5928


Data del document
:   11-05-2011

Organisme emissor
:   Ajuntament de Carcaixent

Tipus de document
:   Anunci

Descriptors 

:   * Carcaixent
    * administració local
    * pla d'urbanisme

Informació pública de la modificació puntual número 17 del Pla General d'Ordenació Urbana. [2011/5928]  
Per Acord del Ple de l'Ajuntament, de data 28 d'abril de 2011, s'ha resolt sotmetre a exposició pública la modificació puntual número 17 del Pla General d'Ordenació Urbana de Carcaixent, i que té per objecte la modificació de les normes d'usos i activitats del Pla General d'Ordenació Urbana de Carcaixent, amb la finalitat de mantenir l'activitat de gasolinera, en sòl urbà i en les següents zones de qualificació urbanística: eixample, industrial 1 i 2, tolerància industrial i terciari, tot això de conformitat amb el article 83.2 de la Llei 16/2005, de 30 de desembre, Urbanística Valenciana, en relació amb els articles 214, 215 i 216 del Reglament d'Ordenació i Gestió Territorial i Urbanística.  
  
La documentació de la modificació puntual número 17 està composta per la memòria referida a les normes d'usos i activitats que es modifiquen.  
L'esmentada modificació i documentació annexa estaran exposades al públic en l'Àrea d'Urbanisme, ubicada al Palau de la Marquesa, plaça Major, número 11, 2n pis, en horari d'oficines de 10.00 a 14.00 hores, durant el termini d'un mes a comptar a partir de l'endemà de la publicació d'este anunci al Diari Oficial de la Comunitat Valenciana.  
  
Qualsevol interessat/da podrà consultar la documentació dipositada, així com formular, si escau, al·legacions dins el termini esmentat al paràgraf anterior.  
  
Carcaixent, 11 de maig de 2011.- L'alcaldessa: Lola Botella Arbona. El secretari accidental: Jordi Verdú Benavent.
Diari Oficial de la Generalitat Valenciana


Sumari del DOGV 6471, del 02-03-2011 (2011/2379)

Citació per a compareixença en el procediment abreujat número 000947/2010.
--------------------------------------------------------------------------

### Dades del document

Número de DOGV
:   6471

Data del DOGV
:   02-03-2011

Secció del DOGV
:   V. ANUNCIS - C) ALTRES ASSUMPTES

Número del document
:   2011/2379


Organisme emissor
:   Conselleria d'Economia, Hisenda i Ocupació

Tipus de document
:   Anunci

Citació per a compareixença en el procediment abreujat número 000947/2010. [2011/2379]  
Exp. Treballador / Trabajador Últim domicili / Último domicilio Població / Población  
1521/09 Daniel Castillo Martínez C/ Villanueva de Castellón, 18-1-6 pta. 23 València / Valencia  
Per la present es notifica al treballador que a continuació es detalla i que va donar inici a l'acta d'infracció núm. 220038512317831 de la Inspecció de Treball i Seguretat Social incoada a l'empresa titular Construcciones Aislantes Climática, SL, i a la responsable solidària ECISA Compañía General de Construcciones, SA, que va ser resolt en via administrativa, continuant en via judicial donant origen al procediment abreujat núm. 000947/2010, i no va poder ser citat en estar absent en les quatre notificacions, segons el que disposa l'article 59.4 de la Llei 30/1992, de 26 de novembre, de Règim Jurídic de les Administracions Públiques i del Procediment Administratiu Comú.  
Se'l cita segons el que preveu l'article 49 de la Llei Reguladora de la Jurisdicció Contenciosa Administrativa, Llei 29/98, de 13 de juliol, perquè puga comparéixer en el procediment abreujat núm. 000947/2010, en el Jutjat Contenciós Administratiu número 1 d'Alacant, situat al c/ Pardo Gimeno, 43, d'Alacant, el pròxim 16.09.2013 a les 10.15 hores.  
València, 14 de febrer de 2011.- El director territorial d'Ocupació i Treball: Jorge Ramos Jiménez.
Diari Oficial de la Generalitat Valenciana


Sumari del DOGV 6596, del 29-08-2011 (2011/9039)

DECRET 93/2011, de 26 d'agost, del Consell, pel qual nomena Jesús Antonio Lecha Tena director del Gabinet del President de la Generalitat.
------------------------------------------------------------------------------------------------------------------------------------------

### Dades del document

Número de DOGV
:   6596

Data del DOGV
:   29-08-2011

Secció del DOGV
:   II. AUTORITATS I PERSONAL - B) NOMENAMENTS I CESSAMENTS

Número del document
:   2011/9039


Data del document
:   26-08-2011

Organisme emissor
:   Presidència de la Generalitat

Tipus de document
:   Decret

Anàlisi jurídica

 Descriptors 

:   * Presidència de la Generalitat

DECRET 93/2011, de 26 d'agost, del Consell, pel qual nomena Jesús Antonio Lecha Tena director del Gabinet del President de la Generalitat. [2011/9039]  
En virtut del que disposen els articles 17.a, 28.b i 33.2 de la Llei del Consell, i a proposta del president de la Generalitat, el Consell, en la reunió del dia 26 d'agost de 2011, acorda nomenar Jesús Antonio Lecha Tena director del Gabinet del President de la Generalitat.  
Aquest decret tindrà efectes des del dia que s'aprove.  
  
  
València, 26 d'agost de 2011  
  
El president de la Generalitat,  
ALBERTO FABRA PART
Diari Oficial de la Generalitat Valenciana


Sumari del DOGV 6651, del 15-11-2011 (2011/11447)

RESOLUCIÓ de 30 de setembre de 2011, de la Universitat Politècnica de València, per la qual nomena Susana Martín Rey professora titular d'universitat.
------------------------------------------------------------------------------------------------------------------------------------------------------

### Dades del document

Número de DOGV
:   6651

Data del DOGV
:   15-11-2011

Secció del DOGV
:   II. AUTORITATS I PERSONAL - B) NOMENAMENTS I CESSAMENTS

Número del document
:   2011/11493


Data del document
:   30-09-2011

Organisme emissor
:   Universitat Politècnica de València

Tipus de document
:   Resolució

Descriptors 

:   * funcionari

RESOLUCIÓ de 30 de setembre de 2011, de la Universitat Politècnica de València, per la qual nomena Susana Martín Rey professora titular d'universitat. [2011/11971]  
De conformitat amb la proposta elevada per la Comissió de Selecció encarregada de jutjar el concurs convocat per Resolució de 9 de juny de 2011 d'esta Universitat, número 20/11 (plaça cod.: 5090), (BOE de 22.06.2011) i presentada per l'interessat la documentació a què fa referència el punt onzé de l'esmentada convocatòria;  
Este Rectorat, fent ús de les atribucions conferides per l'article 65 de la Llei Orgànica 6/2001, de 21 de desembre, d'Universitats, i la resta de disposicions que la despleguen, ha resolt   
  
Nomenar Susana Martín Rey amb document nacional d'identitat número 36909173-C, professora titular d'universitat de la Universitat Politècnica de València, de l'àrea de coneixement Pintura, adscrita al Departament de Conservació i Restauració Béns Culturals   
  
Contra la present resolució que esgota la via administrativa, podran els interessats interposar recurs contenciós-administratiu en el termini de dos mesos comptats a partir de l'endemà a esta publicació, davant dels òrgans jurisdiccionals del Contenciós-Administratiu de la Comunitat Valenciana i, potestativament, podran interposar el recurs de reposició en el termini d'un mes davant del rector, tot això de conformitat amb el que disposa la Llei 30/1992, de 26 de novembre, de Règim Jurídic de les Administracions Públiques i del Procediment Administratiu Comú, segons la seua redacció modificada per la Llei 4/1999, sense perjuí que s'utilitze qualsevol altre recurs que per al seu dret estime convenient.  
  
  
València, 30 de setembre de 2011.- El rector: Juan Juliá Igual.
Diari Oficial de la Generalitat Valenciana


Sumari del DOGV 6629, del 13-10-2011 (2011/10137)

Notificació d'acord d'iniciació. Expedient sancionador número D-514/2011.
-------------------------------------------------------------------------

### Dades del document

Número de DOGV
:   6629

Data del DOGV
:   13-10-2011

Secció del DOGV
:   V. ANUNCIS - C) ALTRES ASSUMPTES

Número del document
:   2011/10547


Organisme emissor
:   Conselleria d'Infraestructures, Territori i Medi Ambient

Tipus de document
:   Anunci

Notificació d'acord d'iniciació. Expedient sancionador número D-514/2011. [2011/10746]  
De conformitat amb el que disposen els articles 59.5 i 61 de la Llei 30/1992, de 26 de novembre, de Règim Jurídic de les Administracions Públiques i del Procediment Administratiu Comú, modificada per la Llei 4/1999, de 13 de gener, es fa pública la notificació en extracte de l'acte dictat en l'expedient sancionador que s'indica, instruït per la Conselleria d'Infraestructures, Territori i Medi Ambient a la persona o entitat denunciada que a continuació s'allista, ja que s'ha intentat la notificació en l'última adreça coneguda, però aquesta no s'ha pogut practicar.  
Expedient número: D-514/2011.  
Entitat o persona interessada: Monserrate Saez Falcó.  
Última adreça coneguda: partida de Matola, polígon 2, número 220, 03471, Elx, Alacant.  
Assumpte: acord d'iniciació de l'expedient sancionador dictat pel director territorial el 2 d'agost de 2011.  
L'expedient es troba en el Negociat de Sancions i Recursos de la Conselleria d'Infraestructures, Territori i Medi Ambient, carrer Churruca, número 29, 03600 Alacant, on heu de comparéixer per a conéixer el contingut íntegre de l'acte en el termini de deu dies hàbils, comptadors des de l'endemà de la publicació d'aquest edicte en el Diari Oficial de la Comunitat Valenciana.  
Si, transcorregut aquest termini, no heu comparegut, la notificació s'entendrà produïda a tots els efectes legals des de l'endemà del venciment del termini assenyalat per a comparéixer.  
S'informa la persona interessada del dret que l'assisteix d'aportar les al·legacions que estime convenients en la seua defensa o, si escau, a interposar recurs; tot això dins del termini legalment establit. Transcorregut aquest sense haver fet ús d'aquest dret, es dictarà la resolució oportuna.  
  
Alacant, 31 d'agost de 2011.- La directora territorial, p. a., el secretari territorial de la Conselleria d'Infraestructures, Territori i Medi Ambient: Antonio García-Grajalva Bernal.
Diari Oficial de la Generalitat Valenciana


Sumari del DOGV 6535, del 03-06-2011 (2011/6270)

Formalització del contracte número CNMY11/CU10A/3. Subministrament del retrat pintat per Joaquín Sorolla titulado «Señora de Estanislao Granzow e hijo».
--------------------------------------------------------------------------------------------------------------------------------------------------------

### Dades del document

Número de DOGV
:   6535

Data del DOGV
:   03-06-2011

Secció del DOGV
:   V. ANUNCIS - B) LICITACIÓ I ADJUDICACIÓ DE CONTRACTES

Número del document
:   2011/6270


Data del document
:   19-05-2011

Organisme emissor
:   Conselleria de Cultura i Esport

Tipus de document
:   Resolució

Descriptors 

:   * contracte de subministraments
    * adjudicació de contracte administratiu

Formalització del contracte número CNMY11/CU10A/3. Subministrament del retrat pintat per Joaquín Sorolla titulado «Señora de Estanislao Granzow e hijo».  
 [2011/6270]  
1. Entitat adjudicadora  
a) Organisme: Generalitat Valenciana. Conselleria de Cultura i Esport.   
b) Dependència que tramita l'expedient: Subsecretaria. Àrea Econòmica. Servici de Contractació Administrativa i Gestió Econòmica.  
  
c) Número d'expedient: CNMY11/CU10A/3.  
d) Adreça d'Internet del perfil del contractant:   
2. Objecte del contracte  
a) Tipus: subministrament.  
b) Descripció: subministrament del retrat pintat per Joaquim Sorolla titulat «Senyora d'Estanislao Granzow i fill».  
c) Lots: -.  
d) CPV: 92311000-4  
3. Tramitació i procediment  
a) Tramitació: ordinària.   
b) Procediment: negociat sense publicitat, segons les disposicions de l'article 157.a de la Llei 30/2007, de Contractes del Sector Públic.  
4. Pressupost màxim total de licitació: 160.000,00 euros. Segons el que disposa l'article 4, apartat 1, de la Llei 37/1992, de 28 de desembre, aquest contracte no està subjecte a l'IVA.  
5. Formalització del contracte  
a) Data d'adjudicació: 20 d'abril de 2011.  
b) Data de formalització del contracte: 16 de maig de 2011.  
c) Contractista: Joaquín d'Aubarède Payá.  
d) Import d'adjudicació: 160.000,00 euros.  
  
València, 19 de maig de 2011.- La consellera de Cultura i Esport, p. d. ( R 23.10.2009, DOCV 6150) el subsecretari: Carlos Alberto Precioso Estiguin.
Diari Oficial de la Generalitat Valenciana


Sumari del DOGV 6448, del 28-01-2011 (2010/13892)

Notificació de la sentència dictada en el judici verbal número 962/2010.
------------------------------------------------------------------------

### Dades del document

Número de DOGV
:   6448

Data del DOGV
:   28-01-2011

Secció del DOGV
:   IV. ADMINISTRACIÓ DE JUSTÍCIA

Número del document
:   2010/13967


Organisme emissor
:   Jutjat de Primera Instància Número 2 de Torrevieja

Tipus de document
:   Edicte

Notificació de la sentència dictada en el judici verbal número 962/2010. [2010/13352]  
Judici verbal (efectivitat) 000962/2010  
De: Jürge Walter Grazer.  
Procurador: Alberto Cánovas Seiquer.  
Contra: Miramar 97, SL.  
Procurador/a: -  
En aquest procediment verbal 962/2010, seguit a instàncies de Jürge Walter Grazer, contra Miramar 97, SL, s'ha dictat la sentència, en data 4 d'octubre de 2010, que té l'encapçalament i la dispositiva que, literalment, són com segueix:  
«Sentència número 365/2010  
Jutgessa que la dicta: María Carmen Ramis Alario.  
Lloc: Torrevieja.  
Data: 4 d'octubre de 2010.  
Part demandant: Jürge Walter Grazer.  
Advocat: -  
Procurador: Alberto Cánovas Seiquer.  
Part demandada: Miramar 97, SL.  
Advocat: -  
Procurador: -  
Objecte del judici: verbals possessoris.  
S'han vist aquestes actuacions de procediment verbal possessori 962/2010, seguides davant d'aquest Jutjat, entre les parts següents: com a demandant Jürge Walter Grazer, amb el procurador senyor Cánovas Seiquer i la lletrada María Concepción Birlanga Trigueros, i com a demandat Miramar 97, SL, sobre el procediment de l'article 41 de la Llei Hipotecària i els següents:  
Dispose  
Estime la demanda formulada pel procurador senyor Cánovas Seiquer, en nom i representació de Jürge Walter Grazer, contra l'entitat Miramar 97, SL, i declare que el demandat no té dret a pertorbar l'exercici del dret de propietat del demandant i dispose el llançament d'aquell.  
S'imposen les costes expressament a la part demandada.  
Contra aquesta resolució es pot interposar un recurs d'apel·lació davant de l'Audiència Provincial, que cal preparar mitjançant un escrit que es presentarà en aquest Jutjat dins del termini de cinc dies a partir de la notificació de la resolució, en la forma que disposa l'article 57.2 de la Llei d'Enjudiciament Civil.  
Aquesta és la meua sentència, que pronuncie, mane i firme».  
I atés que el demandat esmentat, Miramar 97, SL, es troba en parador desconegut, expedisc aquest edicte a fi que li valga de notificació de forma deguda.  
Torrevieja, 17 de novembre de 2010.- La secretària judicial: Purificación Guillamón Ayala.
Diari Oficial de la Generalitat Valenciana


Sumari del DOGV 6489, del 28-03-2011 (2011/3388)

Informació pública de la pèrdua de l'original de la carta de pagament de la fiança número 462009M770.
-----------------------------------------------------------------------------------------------------

### Dades del document

Número de DOGV
:   6489

Data del DOGV
:   28-03-2011

Secció del DOGV
:   V. ANUNCIS - C) ALTRES ASSUMPTES

Número del document
:   2011/3388


Organisme emissor
:   Conselleria d'Economia, Hisenda i Ocupació

Tipus de document
:   Anunci

Informació pública de la pèrdua de l'original de la carta de pagament de la fiança número 462009M770. [2011/3388]  
A causa de la pèrdua de l'original de la carta de pagament de la fiança número 393474K812 per un import de 3.632,65 euros, a nom de Compañía Valenciana para la Integración, U87765539, a favor de l'Institut Valencià de la Joventut.  
En compliment del que disposa l'apartat tercer de l'Ordre de 14 de febrer de 1986, modificada per l'Ordre de 16 de desembre de 1996, de la Conselleria d'Economia i Hisenda, per la qual es regula el procediment de constitució i devolució de fiances, resolc:  
Fer pública la pèrdua de la carta de pagament original indicada i advertir la persona en poder de la qual es trobe que la presente en la Tresoreria de la Direcció Territorial d'Economia i Hisenda a València. La fiança es tornarà al seu titular si, una vegada transcorreguts dos mesos des de la publicació de la pèrdua en el Diari Oficial de la Comunitat Valenciana, no s'hi produïx cap reclamació.  
  
  
València, 16 de març de 2011.- La directora territorial: Pilar Morant López.